उन्होंने कहा कि किसी भी सार्वजनिक, शासकीय सम्पत्ति, स्थल, भवन, परिसर में विज्ञापन, वाल राइटिंग नहीं की जा सकेगी तथा कटआउट, होर्डिंग, बैनर आदि लगाने की भी अनुमति नहीं होगी। चुनाव प्रचार के लिये किसी व्यक्ति की भूमि, अहाते, भवन, दीवार का प्रयोग उस व्यक्ति की लिखित अनुमति के बिना नहीं किया जा सकेगा। चुनाव प्रचार हेतु वाहनों के उपयोग के लिये प्रषासन से अनुमति लेनी होगी। सार्वजनिक सभा व चुनाव प्रचार हेतु लाउडस्पीकर या साउण्ड बाक्स का उपयोग जिला प्रषासन की पूर्वानुमति से ही किया जा सकेगा। शैक्षणिक संस्थाओं, पूजा स्थलों जैसे मंदिर, मस्जिद, गिरजाघर व गुरूद्वारा आदि का उपयोग चुनाव प्रचार के लिये किसी भी दषा में अनुमन्य नहीं है। वोट प्राप्त करने के लिये जाति या साम्प्रदायिक भावनाओं की अपील नहीं की जायेगी। बिना अनुमति के कोई भी जुलूस, रैली, सभाओं का आयोजन नहीं किया जायेगा तथा अस्त्र षस्त्रों का प्रदर्षन प्रतिबंधित रहेगा। जिला मजिस्ट्रेट ने कहा कि आदर्ष आचार संहिता का कड़ाई से पालन किया जाये। अन्यथा दोषियों के खिलाफ कठोर कार्यवाही अमल में लाई जायेगी।